As-Sadd al-Álí

As-Sadd al-Álí, po slovensky Aswánska alebo Asuánska priehrada (iné názvy pozri nižšie), je priehrada v Egypte na Níle. Vytvára priehradnú nádrž v Egypte a Sudáne, ktorá sa volá Násirovo jazero (resp. staršie Násirovo more). Na priehrade je vybudovaná elektráreň. Nachádza sa 7 km južne od starej Aswánskej priehrady. Výška hrádze je 111 m, dĺžka 5 km. V nádrži je 160 mld. metrov kubických vody, priemerná šírka nádrže je 10 km, dĺžka je 550 km. Elektráreň má zabudovaných 12 turbín s celkovým inštalovaným výkonom 2 100 MW. Názov Presnejší prepis názvu priehrady je As-Saddu 'l-’Álí, prípadne Sadd Aswán (al-Álí). Medzi alternatívne slovenské názvy patrí Aswánska/Asuánska vysoká priehrada alebo nová Aswánska/Asuánska priehrada. Nádrž, ktorá vznikla vybudovaním nádrže, sa okrem názvu Násirovo jazero označuje ako (nová) Aswánska/Asuánska priehradná nádrž. História Bola vybudovaná za pomoci Sovietskeho zväzu v rokoch 1960 až 1970. Dokončená bola 21. júla 1970. Plánovanie sa začalo už roku 1952, krátko po revolúcii, keď Gamál Abdal Násir získal moc. Nádrž sa začala napĺňať v roku 1964 a naplnila sa v roku 1976. Kvôli tejto nádrži bolo zaplavených veľa archeologických vykopávok. UNESCO zachránilo 24 pamiatok, ktoré boli buď presunuté na bezpečnejšie miesto (napr. Abú Simbel) alebo darované štátom, ktoré pomohli s výstavbou. Ďalšia literatúra Asuánska priehrada. In: Encyclopaedia Beliana. 1. vyd. Bratislava : Encyklopedický ústav SAV; Veda, 1999. 696 s. ISBN 80-224-0554-X. Zväzok 1. (A – Belk). Pozri aj Chazzán Aswán Iné projekty Commons ponúka multimediálne súbory na tému As-Sadd al-Álí